Diari Oficial de la Generalitat Valenciana


Sumari del DOGV 8868, del 28-07-2020 (2020/5807)

RESOLUCIÓ de 15 de juliol de 2020, del vicepresident primer de l'Institut Valencià d'Investigacions Agràries, per la qual s'adjudiquen 3 beques de formació i especialització cofinançades per la Unió Europea mitjançant el Programa Operatiu del Fons Social Europeu de la Comunitat Valenciana 2014-2020.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8868

Data del DOGV
:   28-07-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/5807


Data del document
:   15-07-2020

Organisme emissor
:   Institut Valencià d'Investigacions Agraries

Tipus de document
:   Resolució

Correcció d'errades

Anàlisi jurídica

 Descriptors 

:   * ajuda pública

RESOLUCIÓ de 15 de juliol de 2020, del vicepresident primer de l'Institut Valencià d'Investigacions Agràries, per la qual s'adjudiquen 3 beques de formació i especialització cofinançades per la Unió Europea mitjançant el Programa Operatiu del Fons Social Europeu de la Comunitat Valenciana 2014-2020. [2020/5807]  
 Atés que mitjançant Ordre 23/2018, de 16 de juliol, de la Conselleria d'Agricultura, Medi Ambient, Canvi Climàtic i Desenvolupament Rural (DOGV 8350, 30.07.2018), es van establir les bases reguladores per a la concessió de beques per a la realització de pràctiques professionals d'especialització en l'Institut Valencià d'Investigacions Agràries (IVIA).  
Atés que per la Resolució de 13 de desembre de 2019 (DOGV 8702, 20.12.2019) de la vicepresidència primera de l'Institut Valencià d'Investigacions Agràries es van convocar 19 beques per a la formació de persones amb titulació universitària en l'IVIA.  
Atés que per la Resolució de 29 de juny de 2020, de la vicepresidència primera de l'Institut Valencià d'Investigacions Agràries (DOGV 8847, 01.07.2020 i correcció d'errors DOGV 8848, 02.07.2020) es van adjudicar 18 beques per a la formació de persones amb titulació universitària en l'IVIA cofinançades per la Unió Europea a través del Programa Operatiu del Fons Social Europeu (FSE) de la Comunitat Valenciana 2014-2020 i es va establir una borsa de reserva per a possibles substitucions.  
Atés que algunes de les persones adjudicatàries han presentat escrit de renúncia a la beca, i que algunes de les persones integrants de la borsa de reserva han renunciat a la seua participació en aquesta, es fa necessari actualitzar la bossa de reserva publicada per a cobrir les renúncies produïdes.  
Atés que després de comprovar-se el compliment dels requisits i dels mèrits de les persones que figuren en les borsa de reserva, procedeix la substitució en cada cas de les vacants produïdes.  
Vistos els preceptes normatius d'aplicació assenyalats la vicepresidència primera de l'Institut Valencià d'Investigacions Agràries, a l'empara de la Resolució de 3 de setembre de 2018, de la presidenta de l'IVIA i consellera d'Agricultura, Medi Ambient, Canvi Climàtic i Desenvolupament Rural (DOGV 8379, 10.09.2018) per la qual es van delegar determinades competències i atribucions, resol:  
  
Primer  
Acceptar les renúncies de les persones beneficiàries d'algunes de les beques adjudicades, i que s'assenyalen en l'annex I.  
  
Segon  
Acceptar les renúncies d'alguna de les persones que integren la borsa de reserva de les beques, i que s'assenyalen en l'annex II.  
  
Tercer  
Declarar deserta la beca núm. 6 inclosa en l'annex I de la convocatòria per falta de candidatures en la seua borsa de reserva.  
  
Quart  
Adjudicar les beques per a la realització de pràctiques professionals en l'IVIA amb una duració de 12 mesos des de la data d'incorporació sense perjudici de les possibles pròrrogues i sempre que existisca crèdit adequat i suficient, a les persones relacionades en l'annex III de conformitat amb la borsa de reserva constituïda.  
  
Cinqué  
Configurar, després d'aplicar-se les substitucions i renúncies, una nova borsa de reserva d'acord amb el que s'estableix en l'article 15 de l'ordre de bases per a cadascuna de les beques amb aquelles persones aspirants que no han resultat adjudicatàries, prioritzades per ordre de puntuació conforme a la relació continguda en l'annex IV a fi de cobrir les vacants que pogueren tornar a produir-se.  
  
Sisé  
Fixar la data de començament de les beques el dia 16 de juliol de 2020 havent-se d'incorporar les persones adjudicatàries a les 10 hores d'aqueix dia en el Centre IVIA situat en la carretera Moncada-Nàquera, km. 10,3 (46137 Moncada). Així mateix, s'estableix l'horari per a la realització de les pràctiques en 36 hores i 15 minuts setmanals, prestades de dilluns a divendres.  
  
Seté  
Publicar la present resolució en el DOGV i en la pàgina web de l'IVIA, produint efectes de notificació a les persones interessades l'endemà a la seua publicació segons s'indica en l'article 10.2 de l'Ordre 23/2018 en relació al que es disposa en l'article 45 de la Llei 39/2015, d'1 d'octubre, del procediment administratiu comú de les administracions públiques.  
La present resolució posa fi a la via administrativa i contra ella podrà interposar-se, potestativament, un recurs de reposició davant de la presidenta de l'IVIA en el termini d'un mes a comptar des de l'endemà a la seua publicació de conformitat amb l'article 123 de la Llei 39/2015, d'1 d'octubre, del procediment administratiu comú de les administracions públiques, o un recurs contenciós administratiu conformement a la Llei 29/1998, de 13 de juliol, reguladora de la jurisdicció contenciosa administrativa, sense perjudici de la interposició de qualsevol altre recurs que estimen pertinent.  
  
Moncada, 15 de juliol de 2020.- El vicepresident primer de l'Institut Valencià d'Investigacions Agràries (p. d., R 3.09.2018; DOGV 8379, 10.09.2018): David Torres García.